钦定古今图书集成/明伦汇编/氏族典/第390卷 > 李克恭
## 钦定古今图书集成/明伦汇编/氏族典/第390卷 > 李克恭

按《五代史唐太祖家人传》：“太祖弟克恭，初为决胜军
使。兄克修卒，以克恭代为昭义军节度使，横暴多不
法，潞人皆怨。克恭选后院劲兵五百人献于太祖，行
至铜鞮，其将冯霸以其徒叛，牙将安居受亦叛，杀克
恭。”

诸兄弟中最贤，事太祖小心不懈。太祖镇太原，以为
内外都制置蕃汉都知兵马使，检校太保，振武军节
度使，军中之事，无大小皆决克宁。太祖崩，庄宗即晋
王位。太祖养子存颢、存实告克宁曰：“兄亡弟及，古之
道也。以叔拜侄，理岂安乎？”克宁仁而无断，惑于群言，
遂至于祸。都虞候李存质得罪于克宁，克宁杀之，而
与张承业、李存璋有隙，又求兼领大同军节度使。于
是幸臣史敬镕见太后，告克宁与存颢谋执王及太
后以降梁。庄宗召承业、存璋告之，承业等请诛克宁，
乃伏兵于府，置酒大会。克宁既至，执而杀之。